
כמה מחשבות על הוראה 


מילי אפשטיין-ינאי 


במאמר זה אני דנה בכמה מחשבות על למידה ועל הוראה, במיוחד על האופן שבו הוראה 
ולמידה באות לידי ביטוי בתהליך הכשרת המורים. הבסיס לדיון במאמר הוא סיפור אישי 
המבטא את השפעת מעשה ההוראה. 

ההוראה נחקרת כפרופסיה המשלבת יחדיו יסודות פרדוקסליים, כגון ההיבט האוניברסלי 
וההיבט היצירתיאישי של ההוראה. יסודות אלו מזמינים TAN‏ הכרעה מעשית ואינם 
ניתנים לפתרון אחיד ולאורך זמן. 

במאמר התמקדתי בשלושה מושגים מרכזיים (לדעתי) בתהליך ההוראה-למידה: פליאה, 
סקרנות וחקרנות, ובעזרתם ניסיתי להאיר תהליך זה. 


שי 


ברצוני להתחיל רשימה זו בסיפור PWN‏ לא INN‏ אליו בהמשך כדי להסיק ממנו מסקנות 
או כדי להבליט את דבריי בעזרת הדוגמה. אני מבקשת מכם, הקוראים, שתתנו לו להדהד 
בראשכם במהלך הקריאה ולהשתרג עם סיפורים משלכם. 

והנה האירוע החרות בזיכרוני: התקופה - ימי השלטון הצבאי בארגנטינה, ימים ספורים לפני 
סוף שנת הלימודים. המורה לספרות בבית הספר התיכון בבואנוס איירס, הגברת שוורצברג, 
נשענה על מסגרת דלת הכניסה לכיתה ואמרה לנו, התלמידות, שכדאי ורצוי שנזכור את 
שמות הספרים שהיא עומדת להציע לנו לקריאת קיא, שנקשיב טוב מאוד, אך בלי לרשום 
דבר על הנייר - שמא מישהו יראה את הרשימה ונסתבך. ואז היא הזכירה אותם, את הסופרים 
ה'אסורים' שלמדתי להכיר במהלך אותו קיא, בנסיעות תכופות לביתה שבפרברי העיר.' 
בטקסט זה אנסה לשרטט כמה כיווני מחשבה הנוגעים בעקרונות להוראה וללמידה שבהם אני 
מאמינה. ברצוני להציע נקודת מבט שאינה עולה בקנה אחד עם סדר היום העכשווי. אולם אדון 
כאן רק בקצה הקרחון של סוגיה מורכבת, הארוגה בשאלות בדבר מהות מעשה ההוראה ובדבר 
התנאים החברתיים שבהם NIN‏ מתהווה. קול אנטי-פולמוסי בתוכי אומר לי שאולי מהולות 
בדבריי הפרזה מסוימת והתלהבות ילדותית - טון נאיבי שאינו מתאים לימים של תכנון, יישום 
ויכולת ביצוע; ובכל זאת, איני נזהרת. 

בספרו האדם הראשון מתאר אלבר קאמי את דמותו של מורה המשאיר את חותמו על ילד, 
גיבור הספר. גם בספר הילדים מטילדה מתאר רואלד דאל מורה מיוחדת המאמצת את הילדה 

מטילדה בעלת הכשרונות. בספר כמו רומן, NNN‏ דניאל פנק, מתוארים זיכרונותיו-הרהוריו של 
מורה לספרות המנסה להבין מה מוביל בני נוער לעמדה של קוראים. יכולתי להמשיך ולהאריך 
את הרשימה, וגם להזכיר סרטים שבהם דמותו של מורה היא בעלת משקל בעלילה. רבים 
הם המורים בספרות ובקולנוע המצטיירים כדמויות ייחודיות MANA‏ בעבודתן ייעוד, המוכנות 
לבצע NWYN‏ יוצא דופן שיאפשר לפעולתן המקצועית 'להטביע את חותמה' INNA‏ הלומד. 
אלו דמויות העשויות להסתכן במעשה ההוראה שלהן בדרך זו או אחרת. לעומת מורה מוערך 
זה, קיימים דימויים אחרים של מורים חסרי השראה, אטומים לסביבתם או נגועים בסתמיות 
מדבקת שלרוב הם אינם מודעים לה. 

ג'יימס ג'ויס, אז'ן יונסקו, סמואל בקט, צ'רלס דיקנס, שרלוט ברונטה, פרידריך ניטשה, ועמוס עוז 
ויואל הופמן בספרות העברית (רשימה זו מוגבלת ביותר), תיארו מורים מסוגים שונים ומגוונים. 
סיפורים במסורת הזן-בודהיזם מעמידים אף הם את דמותו של מורה-דרך במרכז התרחשות 
הגורמת למבוכה לאלו המנסים ללמוד. נראה לי שאין צורך לפרט יותר - כל מי שביקר כמה 
שנים במסגרות לימוד כלשהן VIN‏ פן זה או INN‏ מדימויים אלה. איני רוצה להרחיב בנושא זה 
ובניתוח הדוגמאות, אלא להיעזר בתחושה הכללית שמעוררות הדוגמאות כדי להעמיד טענה 
בדבר קיום עמדות סותרות בעניין מעשה ההוראה המיטבי. אין בזה חידוש, כמובן. רבים כתבו 
על כך, וכל תאוריה מעמידה מודלים חדשים של מורה שהם פרי הנחותיה ואמונותיה. מטפורות 
על הוראה מנסות ללכוד את המעשה החמקמק הזה (עינבר, 1997; Lawley & Tompkins,‏ 
0), ובכל תקופה נוצרות מוסכמות נבדלות בעניין מאפייני ז'אנר ההוראה )1981 .(De Man,‏ 
הדוגמאות מבטאות את התפיסות השונות בעניין עבודתו של המורה - מה אמורה ההוראה 
לחולל, מהי למידה ומה תפקידו של הפרט במעשה זה? 

תיאור המורים בספרות ובקולנוע ממחיש את ההנגדה בין מורה כאמן למורה כטכנאי. על הנגדה 
זו ניסתה לעמוד נורית פלד (פלד-אלחנן, 2000( בדיוניה על שיח הכיתה ועל תרומתו של המורה 
ליצירת ידע חדש אצל הלומדים. פלד ביססה את הדיון שלה על הקלטות של שיחות בכיתה ועל 
ניתוחן הביקורתי. עמדות אלו בעניין מעשה ההוראה משקפות מתח בדבר היווצרותו של הידע: 
ידע אוניברסלי הניתן להעברה לעומת ידע כהבניה סובייקטיבית וייחודית של הפרט. עמדות 
אלו משקפות גם את האופי הפרדוקסלי של מעשה ההוראה בהיותו מושג מופשט אך גם 
פעולה ממשית, טכניקה מיומנת לצד אמנות ביצוע, מתוך המערכת ומחוצה לה. פרדוקסליות 
זו קושרת את ההוראה לתחומים בעלי תכונות דומות, כגון משחק, יצירה, תהליך למידה, 
מסע פסיכואנליטי, ניהול MNM‏ (אפשטיין-ינאי, 2000; אפשטיין-ינאי, 2011). בקשר לשתי 
פרספקטיבות אלו נשאלות שאלות רבות בדבר עיצובם של המורים לעתיד (אפשטיין-ינאי, 
MINY ,)6‏ עתיקות יומין.* כיצד PAX‏ ורצוי 'להכשיר' מורים? האם הוראה היא 'פרופסיה' 
הניתנת להגדרה חדה ולהעברה YONI‏ או כנכס בין הרוצים להתפרנס ממנה? האם זו 'פרופסיה' 
שניתנת לפיקוח על ידי מוסדות המדינה או העמיתים בקהילה? מה בכלל מלמד מורה? כיצד 
מכין תהליך ההכשרה את המורים ל'הכרעות אישיות' בזמן ההוראה? 

הקשיים שבזיהוי תפקידו של המורה באים לידי ביטוי בקלות הדעת שבה תחום הכשרת המורים 
מוכן לשייך לעצמו טרמינולוגיה אפנתית, מתחלפת ומתכלה כדי לתאר את תפקיד המורה 
באופן עכשווי ומפתה, וכך לזנוח מעט את הקושי הטמון בפעולה עצמה שבמרכז הזירה - 
הלימוד. על כן מורים יכולים לשנות את עורם ולהצטייר כחברים, מתווכים, מובילי שינוי, משרתי 

לקוחות או צרכנים, מכינים לחיים, וגם מאמנים להצלחה ולחזון. חלופות אלה נותנות ביטוי 
לבלבול הקיים בין מהות הפרקטיקה לבין השיח החברתי. זה האחרון שואף ל'נורמליזציה' של 
ידע ומומחיות בתחום )1995 (Bourdieu, 2003 ;Bourdieu,‏ באמצעות יצירת מנגנונים של 
הכשרה, אישור, פיקוח, הסדרת סמכויות וניווט הפרקטיקה - מנגנוני כוח הממפים את התחום.* 
אפתח בכך שלטעמי, הרעיון שנולד לפני כמה שנים - לנסות ולהגדיר את ההוראה באופן 
בלעדי כ'פרופסיה* (כך בז'רגון של אנשי החינוך), נכרך לא OY NNN‏ ניסיון להפוך את הפן 
האישי, הלא צפוי והלא-מבוית של מעשה ההוראה לידע אוניברסלי, שיטתי וסדור, הניתן 
להעברה. רעיון זה מכניס את מלאכת ההוראה לסדר החברתי הממוצע המונע על ידי יחסי 
עבודה, תוצר ותמורה כלכלית. אין רע בכך, כמובן; אך רעיון זה, ביישומו הנוכחי בכל הרמות, 
מוציא את ההוראה משדה האהבה אל הידע, ואת הלמידה הוא מוציא משדה הפליאה, הסקרנות 
והחקרנות" כלומר - מאזורי אי-הוודאות, הספק וחוסר-הידיעה שבהם אמורות ההוראה 
והלמידה להתרחש. בתפיסה המובילה כיום של הוראה כפרופסיה מנוטרל ההיבט המהפכני 
המגולם בהוראה כמעשה ביקורתי ומעורר שינוי, הן בקשר לפרט הן בקשר לחברה.' המרחב 
הסמלי )1971 (Baudrillard, 1994 ;Winnicott,‏ שבקשר אליו מתהווה ההוראה מצטמצם 
ודועך תחת שלטון ה'טכנולוגי' וה'יעיל', בלח\ הפיקוח המתמיד ויצירת הסטנדרטים האחידים 
והמדידים; המבחנים הארציים לתלמידים בכל הרמות וההשתלמויות המקצועיות והמפוקחות 
היטב למורים נותנים ביטוי לשני קטביו של צמצום זה% 

מהלך ההתמקצעות של תחומי דעת שונים מאפיין את התקופה המודרנית במגוון רחב של אזורי 
פעולה )2005 (Le Goff, 1956 ;Bourdieu, 1995 ;Derrida,‏ ובפרט את מה שפרדריק ג'יימסון 
(2002) כינה 'הקפיטליזם המאוחר'. תופעה זו היא תוצר לוואי של תהליך טכנולוגי הכופה 
את חוקי הייצור והשעתוק ההמוני ואת PYTA‏ המאפיין DA (Virilio, 1996) OMX‏ על תחומים 
שאינם פועלים לפי העיקרון הטכנולוגי (1995 (Milner,‏ כך, כדי להיות 'עכשווית' ולדבר now]‏ 
המיתוג והיעדים המדידים, תובעת לעצמה ההוראה את הזכות להיות 'מקצוע' או 'פרופסיה' - 
מעשה לגיטימי שאמור להעלות את קרנם של המורים כבעלי מומחיות בעיסוקם וכבעלי כוח 
חברתי. תהליך של למידה ושינוי כרוך בקונפליקט, אשר טומן בחובו תסכול רגשי. ככל שהגדרת 
ההוראה כפרופסיה מחזקת את הזיקה שלה לידע אוניברסלי ולמוסדות המסדירים ידע זה, 
כך היא מטשטשת את העבודה המתמשכת הרתומה לתהליך למידה-הוראה, את הצורך לדון 
במהות הידע, האמת והקשר האנושי הכרוכים בתהליך הלמידה ואת הצורך לשאת בקונפליקט 
שהוא מייצר. 

ראוי לתת את הדעת על כך שהמושגים שנבחרו כדי לשיים תהליך שהיה אמור להביא להעצמת 
אלו העוסקים בהוראה, מדגישים דווקא את הפן הטכנולוגי והמדעי של התחום, בהתאם 
לאופייה של תקופתנו, ונמנעים מהפן הטורדני, הלא-מבוית שבו, אותו פן המזמין הכרעה אישית, 
יצירתיות והבעת עמדה. הטענה הרווחת שההוראה הופכת ל'פרופסיה' כוללת אפוא מהלך 
רטורי מובהק המבטא עמדה אידאולוגית: עיצוב מחדש של השדה הסמלי של ההוראה בדרך 
של זיהוי, שיום וקטלוג הידע הפדגוגי, הסדרה מתמדת של תנאי ההכשרה, שלבי ההתמחות 
וההתקדמות והבנייה של 'כלים' בדוקים ויעילים למילוי תפקידה החברתי של ההוראה. כל 
אלה, מבלי לתת את הדעת על כך שבעקבות המהלך והשלכותיו נאלצים רוב המורים להופיע 
כ'מומחים' וכבעלי סמכות בקשר לידע רב ומתוחכם, שהיכרותם אתו היא מתונה ולא סדירה. 

כך נחשף 'בגופם של המורים' הפער בין הציפייה החברתית שהמורים יגלמו סמכות מקצועית 
ויממשו פנטזיות אומניפוטנטיות לבין התמוטטות אותה ציפייה ורגשי ההתנגדות שהיא מעוררת 
לנוכח גילויי ידע ושינוי. 

משמעותו הראשונית של המונח 'פרופסיה' היא הצהרה פומבית בדבר אמונה, השקפת עולם 
או מומחיות כלשהי (profiteor, professus)‏ כגון אמונה NT‏ או שליטה בתחום NYT‏ כלשהו; 
משם הושאל המונח להצעת מומחיות זו לצורכי פרנסה או כרקע להתארגנות קהילתית של 
בעלי המומחיות ושל הלומדים אותה בתהליכי הכשרה שונים. מכאן שמצד אחד, פרופסיה 
משלבת ידע אוניברסלי המוסכם פחות או יותר על המשתייכים אליה, אך מן הצד האחר 
היא תובעת פתרונות ייחודים המערבים Pan‏ הכרעה פרטית. ככזו, פרופסיה מציינת בראש 
ובראשונה השתייכות לקהילה מקצועית ברמה מסוימת של חירות שמעל למסגרת והשתייכות 
ביורוקרטית, כמו זו של העיר, המפעל או המשרד הממשלתי, שהפרט מצוי בה בהכרח. 
השתייכות ביורוקרטית זו התהדקה, התרחבה והשתכללה עם התפתחות מושג המדינה 
המודרנית ומוסדותיה; במהלך מאה השנים האחרונות ויותר התגלו דוגמאות רבות של מתח 
וחיכוך בין השתייכות אחת לאחרת. כאשר המושג פרופסיה משויך למערך ביורוקרטי של 
הסדרה, של פיקוח ושל מעקב צמוד אחר כל התנהלות פרטית, ממד ההכרעה האישית הכלול 
בו מצטמצם מאוד.* 

שתי המשמעויות המנוגדות, כביכול, הכלולות במושג פרופסיה, נותנות ביטוי לסוג של התמסרות 
מרצון לעשייה מסוימת (הרי היא כוללת הצהרה על עמידת הפרט בעקרונות מוסכמים של ידע 
ושל מחויבות נפשית), המשתקפת בעבודתו של מי שמקפיד על פרופסיה, כלומר מי שהשקפת 
עולמו באה לידי ביטוי בעבודתו." מכאן שבפרופסיה מהולים יחדיו אמונה, שירות והתמסרות, 
יסודות הדורשים רמה כלשהי של הזדהות נפשית ואתית וגם התלהבות בעשייה. לעומת זאת, 
המילה 'מקצוע' מבליטה דווקא את היבט הפרנסה או משלח היד המקופל במשמעות המילה 
ובכל גזרותיה; מקצוען, מקצוענות, מקצועיות, התמקצעות - מילים אלה מציינות עיסוק yap‏ 
בדבר"מה כדי להתפרנס." קשת זו של מושגים והאסוציאציות NAW‏ מעוררת הן הבסיס 
לחקירת מהותה של ההוראה ויסודותיה החשובים במהלך הכשרת המורים, pr‏ חקירה זו 
יכולה לספק פתרון אחד ויחיד. 

נדמה כי היסודות שאני מבקשת להזכיר אבדו בתוך הבלבול הטכנולוגי והביורוקרטי התוקף 
את המערכות PAW‏ אמורות להנחיל השראה לעובדיהן. רוח הדברים נהדפה. איני מתכחשת לכך 
שאולי יש תמימות מסוימת בדברי. ובכל זאת, נראה לי שרצוי להדגיש היבטים אלו בתהליך 
המעצב של המורים לקראת עבודתם ולתת אמון במעשיהם, במקום לפקח באופן הולך וגובר על 
התנהלותם ועל תוצרי עבודתם. קרי: מבחנים והישגים לימודיים של הילדים ובקרה קפדנית על 
תוכני הלימוד ועל ההשתלמויות המקצועיות של המורים, כדי להשיג 'שקט' בסדר הנורמטיבי 
שנקבע יוצרים, למעשה, 'פס ייצור' של תלמידים ושל מורים כאחד; הרגולציה יוצרת עולם 
המתנהל במונחים של לקוחות, ספקי שירותים ויעילות, בלי מרחב לתשוקה, לגילוי, להתנגדות 
ולתסכול שהם גם חלק מתהליך הלמידה-הוראה. אזורי ההשתוקקות לידיעה של מחפשי הדרך, 
הלוטים עוד בערפל, הם מרחבים שבהם יכולה להתרחש למידה. הם מזמינים אותנו להזכיר 
את היסודות ה'רכים' אשר ניתנים פחות למדידה, ושמהם צומחת למידה ומתחדשת ההוראה 
כמעשים הנושאים עמם השראה: פליאה, סקרנות וחקרנות. 

פליאה היא אותו פה פעור אל מול העולם הקיים, מול מורכבותו הבלתי נתפסת, מול היותו 
מעבר לגבולות הדמיון שלנו, מול יכולתו להפתיע. פליאה זו, ראשונית היא - השתאות אל מול 
הסובב אותנו. פליאה זו היא צעד ראשון לכל למידה אמתית - התעוררות מתרדמת היום-יום. 
הפוגה בקהות החושים של המובן מאליו, של האוטומטון החברתי המאפשר המשכיות והנשען 
על הרגלינו הבטוחים ביותר. פליאה זו היא ה'קריאה' אל ההרפתקה במונחיו של קמפבל 
)1972 ,8100611 6); היא 'הניצוץ' בתודעה שבתורות המיסטיות קורא לאדם להביט על המוכר 
במבט רענן )1992 ;(Pulos, 1992 ;Harner,‏ היא 'הראייה' המיוחדת, המוזכרת באופנים שונים 
במגוון תאוריות על יצירתיות (למשל: 1991 ;Ochse, 1990 ;Sternberg, 1991 ;Weisberg,‏ 
;Ghiselin, 1952 ;Caspi, 1992 ;Torrance, 1991 ;Schank, 1995‏ סטור, 1983). 

כדי להתפלא מתבקש לנער את השגרה, לא לתת לקורי המובנוּת להתהדק ו'להגן' עלינו 
בקרומם השקוף מכל DY WIN yan‏ היום-יום: AMID‏ של מילה לרגש או לרמוז, יופיו של פרח, 
דיוקם של מערכת העיכול או של משפט גאומטרי, התפתחותו הקוגניטיבית של ילד, תנועתם 
על עננים ושל כוכבי השמיים. ביכולת להתפלא מגולמת תמימות מסוימת, מוכנות להיות 
חשוף, להיות 'מוכה' על ידי עולם התופעות: לא לתת לאוטומטיות להשתלט על המבט ולכבות 
את הרגש. ובמילותיה של לאה גולדברג (1973): "לבל יהיה יומי היום כתמול שלשום, לבל יהיה 
עליי יומי הרגל". 

הפליאה היא עמדה אתית ואסתטית היכולה לתפקד כהגנה נוכח יהירות (hubris)‏ הידע. יהירות 
זו מתעוררת בעקבות הידע ההולך ונקשר ברשתות של מובן - רצוי לזכור ש'ידע' נותן ביטוי 
ליחסים המאפשרים ייצור של שיח מלוכד בתחום דעת כלשהו. כלומר, ידיעת הקשרים הופכת 
רכיבים בודדים (נניח, מספרים, בעלי חיים, תופעות פיזיולוגיות, צמחים וסיפורים) לרשת 
קבועה ונושאת משמעות הניתנת להעברה כ'קורפוס' אשר בו הרכיבים הפכו ל'נתונים' במערכת 
מלוכדת של משמעויות. ידיעה היא, אפוא, פעילות הקשורה לסוג הלכידות המאפשר לשיח 
מסוים להתקיים. הפליאה מנציחה את 'הרגע שלפני', לפני שתחביר PLM‏ מלכדים את פיסות 
המידע ומגבשים אותן תוך כדי שכחה של הפעילות הסמלית שאפשרה את הופעתו של הידע 
כשיח סדור (פואנקרה, אצל ביון, 2004, עמ' 92; 1988 (Lacan,‏ רגע זה של 'פה פעור' ועומס 
תחושות ורגשות שטרם התקבעו בצורה כלשהי, רגע גדוש זה בשל הנגלה לעיני הגוף"נפש - 
זוהה כרגע הכרחי לכל סוג של תהליך לימוד על ידי מחנכים, חוקרי יצירתיות, פילוסופים ואנשי 
רוח לאורך הדורות. ההצעה שלפיה על הפליאה לשמש עמדת פתיחה להוראה בכלל ולהכשרת 
מורים בפרט, אינה פשוטה ואף אינה מובנת מאליה, מכיוון שהיא מחייבת מעשה חושפני: 
העמדת מושא ההתלהבות של המורה לעומתו של האחר - קהל הלומדים. זהו מעשה אינטימי 
ונועז, פרטי וציבורי בעת ובעונה אחת, אירוע פרדוקסלי ומכונן. צעד זה מחייב תעוזה ועמידה 
איתנה אל מול המבט הסתמי והמשטח המשתלט ללא מעצור. 

מתוך פליאה זו נבנית ההוראה כמעשה המשמר את הטריות ואת ההתלהבות כערך Singer,)‏ 
2). מורים מלמדים NOX‏ לא רק מידע המתכלה DY‏ הזמן, אלא את העמדה הזו כלפי 
עולמות התוכן של הלימוד - צעד ראשון אל הסקרנות ואל התשוקה לדעת. 

סקרנות 'מתניעה' את האדם לחיפוש, גורמת לו לעזוב את מצב התרדמת ולעשות מעשה: 
להתמודד OY‏ חוסר הידע ועם החלקיות המתמדת של הידיעה ולחפש תשובות כלשהן, לנסות 

להבין את הנסתר מן העין. זוהי סקרנות להבין טעויות, להתבונן בין השיטין של רקמת העולם 
הנראית מסודרת ויעילה, להיכנס לתוכם של מנגנוני הפעולה של היקום או, להבדיל, של האדם. 
הסקרנות מתרגמת פליאה לסוג של התכוונות נפשית לקראת חיפוש ועשייה, לקראת 'עוד'. 
הסקרנות, לצד המוטיבציה הפנימית, מתחילה את התנועה לקראת הלימוד; היא מאפשרת 
להתמיד ולזהות עוד שאלות לא פתורות; היא מעוררת עניין לחפש ולהבין: מדוע הירח לא נופל? 
מדוע מילה זו מעוררת תחושת עצב בשיר? מדוע הדם נקרש? איך מגיעים אבקני הפרח רחוק כל 
כך? מדוע יש גלים בים? מדוע מישהו ממשיך לקרוא מילים על הדף? בלי סקרנות זו, ההתנהלות 
השגרתית של היום-יום משתקת למידה ומזמינה שעמום, אחת המחלות הנפוצות בזמננו. 
הסקרנות היא AMR‏ תכונה המוכרת אצל יונקים רבים, ובכללם האדם )1978 (Vygotsky,‏ 
המובילה לחקירת הסביבה וללמידה. היא אבן הפינה לתהליך של אגירת מידע והסמלה, 
תהליך שלפעמים מאבד את הקשר עם הצורך ההתחלתי ומקבל חיים משל עצמו. כאשר ניתוק 
זה מתרחש - המבט הטכני משתלט על המידע המאורגן והמסודר ומבדיל אותו מהפעילות 
הסמלית שאפשרה את התגבשותו )1988 ;Lacan,‏ אפשטיין-ינאי, 2000). מבט זה מגלם מהלך 
של סינתזה שבאמצעותו רכיב אחד משמש כמחבר רכיבים שונים, שלפני הרגע המכונן של 
המבט לא נראו קשורים ביניהם או בעלי ערך מלוכד; כך הופכת מורכבותו של העולם לנגישה 
עבור ההתבוננות האנושית (ביון, 2004). 

ראוי להזכיר כשלב מקדים את תהליך הלמידה והסינתזה המתואר, את האינסטינקט 
האפיסטמופילי (YPN NINN ,epistemophilic)‏ שתיארה מלני קליין בעבודתה המוקדמת 
oy‏ ילדים ופעוטות (כהמשך לרעיון שהציג פרויד קודם לכן) Spillius, Milton, Garvey,)‏ 
;(Couve, & Steiner, 2011‏ אינסטינקט זה NIN‏ הממריץ את הילד WON?‏ אובייקטים למשחק 
ולחקירה כחלק מתהליך הסימבוליזציה ופיתוח הכלים להתייחסות לעולם החיצוני. לפי קליין, 
אינסטינקט זה של כיבוש אובייקטים בעולם מלווה בתחושות של אלימות ואף של סדיזם, 
מהלך המעורר אשמה ועלול להוביל לבלימת הסקרנות. מנקודת מבט זו רצוי להדגיש את 
אופיין הכפול או הפרדוקסלי של הלמידה בכלל ושל הסקרנות בפרט: הנטייה, הדחף או הרצון 
לחקור, להתפשט, לשלוט ולהפנים את הסובב אותנו, מלווה בנטיות, דחפים או רצונות סותרים 
של תוקפנות, פנטזיות של הרס ופחד, עונש ואשמה, העלולים לבלום את הסקרנות 'הטבעית'. 
סקרנות הפוכה מאדישות, והיא עשויה לבוא לידי ביטוי בתחומים שונים ומגוונים. היא קשורה 
קשר הדוק למוטיבציה הפנימית, אותו מנוע אישי שאינו נידום נוכח מכשולים והמעודד 
השקעה שאינה מותנית כמעט בדבר אחר מלבד תחושת הסיפוק. הקשר בין סקרנות ליצירה 
נתמך במחקרים: תחום 'המחקר' - יהא זה ביולוגיה, אמנות הצבע והצורה, מוזיקה, רפואה או 
הכרת האחר - מצטייר כשדה פורה במרחבי חוסר הידיעה, במרחבים המעוררים את סקרנות 
האדם לבדוק אותם ולחקור אותם. 

האם הסקרנות היא צורך פיזיולוגי? האם גירוי מעין זה מסופק על ידי תהליך החקירה עצמו 
או על ידי מציאת תשובות אפשריות? מהו המתח הסביר בין סקרנותו של הפרט וחוסר ידיעתו 
לבין חוסר הנחת והתסכול שרגשות אלו יכולים לעורר? איך להתגבר על ההתנגדות ללמידה 
ולשינוי כשאלו נחווים כאיום, כהרס, כסכנה וכפלישה למרחב הנפש? )2007 .(Waska,‏ נושאים 

אלו חשובים לחקר היצירתיות והאינטליגנציה האנושית, אך לא פחות חשובים להבנת הגורמים 
הנפשיים המאפשרים להנחיל את הרצון ללמוד כעמדה בטוחה, ולא רק כתחנת מעבר. 
חקרנות היא אפוא פועל יוצא של סקרנות. היא התנועה המדרבנת את החיפוש עצמו, הצימאון 
לדעת ולהבין, היוזמה לצאת מהנוחות שבשגרה כדי לנוע בעקבות הספקות וחוסר השקט 
של המוכן לקחת סיכון בהרפתקת הלמידה )1986 .(Bruner,‏ החקרנות מתמודדת תדיר py‏ 
תחושות של אי-נחת נוכח JOIN‏ הידיעה,שהוא הקוטב האחר של מסלול החיפוש המגולם 
במעשה ההוראה INI)‏ בקטעים המוכרים של אפלטון, למשל במינון"). חקרנות זו מתמודדת 
עם דבר נוסף, לא פשוט ולא מובן מאליו - רמה מסוימת של התנגדות לתהליך הלמידה עצמו. 
בעת העמידה בפניה התנגדות הזו מתגלים פניה המקוריות והטורדניות כאחת של ההוראה- 
למידה: תנועה שאין לה סוף, תנועה המשלבת קצבים של ערות, רגיעה, גירוי חריף, כעס, מבוכה 
והרפיה. התנגדות לתהליך הלמידה חושפת אותה כהוויה לא אחידה הכורכת יחדיו סתירות 
וניגודים. כפילות זו היא, אולי, המאפיין הבולט הלמידה. 

מעשה ההוראה נותן ביטוי לחקרנות זו כפעולה המזמינה את INNA‏ - התלמידים באשר הם - 
ליטול חלק בהתלהבות זו של win‏ והתחדשות. אך היא מזמינה גם את האחרות הקיימת בכל 
אחד NNN)‏ מאתנו להירתם למסע מרגש ומפוכח, משמח ותובע ויתורים, אין-סופי אך מכריח 
להכיר במגבלות. 

להיות מורה פירושו להיות מוכן ליטול סיכונים אלו ולרצות 'להדביק' אחרים בטלטלה מתמדת 
זו. הידע הוא הרי חלקי במהותו, וחלקיות זו היא פתח לחיפוש מתמשך אחרי הבנה משופרת 
של אובייקט הידע. משימה זו מצריכה עבודה רבה, מכיוון שהיא שייכת לאותם תחומים בעלי 
ממד אסתטי שאי אפשר להשיגם אחת ולתמיד, אלא שדורשים חתירה לקראתם בכל פעם 
WINN‏ (אפשטיין-ינאי, 2000). 

להיות מורה פירושו להיות מוכן להשתנות תוך כדי למידה, כחלק מתהליך אין-סופי של פליאה, 
סקרנות וחקרנות. 

להיות מורה פירושו נכונות להיות נבוך נוכח חוסר ידיעה, ולעבוד מתוך מקום זה של מבוכה 
(אפלטון, תשכ"ז; 1997 (Needleman, 1992 ;Hadot,‏ 

הוראה היא בעיניי מעשה הנוגע להיבטים האסתטיים של ההוויה האנושית, לא במובן של יופי 
אפנתי, אלא במובן העתיק של טלטלה, התרגשות, התלהבות, משיכה אל הלא נודע אך בד 
בבד רתיעה ממנו. כמו בסיפורים האהובים עליי, למסע אל הלמידה אין סוף ידוע מראש. צריך 
להסתכן וללכת לאיבוד. 

נכון שהאופק' המשתמע מדברים אלה נשמע אוטופי. 

נכון גם שאופק זה אינו מתיישב עם התנאים החברתיים והכלכליים של אנשים רבים וטובים, 
הבוחרים בהוראה כ'פרופסיה' כדי שזו תאפשר להם פרנסה, כניסה למעגל ההשכלה ועוד 
הטבות המאוששות במחקרים מלומדים. 

נכון. אולם מבלי להדגיש את החיבור העתיק PI‏ הוראה למעשה של DIN‏ העומד נוכח ON‏ 
ידיעתו - אי אפשר ללמד. כדי ללמד צריך להשתוקק ללמוד. גלגוליה העכשוויים של הכשרת 
המורים בכל שלביה השונים נעדרת, כך נדמה לי, השתוקקות זן * 

הערות 


1 באפריל 2012 פגשתי את הגברת שוורצברג בבואנוס איירס (והיא כבר קרובה לתשעים). כמו תמיד, היא 
באה לבקר אותי עם ספר, ואני סיפרתי לה על כך שהעליתי על הכתב את הסיפור. היא לא זכרה אותו, 
אך אמרה ATW‏ מתאים לה. כך גיליתי שעבורי הוא כבר מתפקד כמיתוס. 

2 ראו מסקנות מחקר על תהליך ההתמקצעות של מורים, שבהן pry‏ כי הערכת הנשאלים מופנית לתכונות 
לא 'מקצועיות' של המורה: "על בסיס ניתוחי הרגרסיה (לוח 16) הסקנו כי גם הקרובים ביותר לעיסוק 
DPN‏ כוללים באפיוני המורה 'הטוב' מרכיבים פרופסיונאליים מובהקים. כולם מסכימים שהמורה 
ה'טוב' הוא זה שיודע להסביר וזה PINY‏ את התלמיד" (כפיר ובכר, 1996). 

3 והרי חילוקי דעות על המקופל ב'חינוך הנוער באופן היאה לרוח התקופה' הם שהובילו למותו של 
סוקרטס. 

4. אף על פי שקראתי את הספר לאחר כתיבת מסמך זה, ראוי להזכיר את ספרו של ישראל כ"א )2012( הדן 
בהרחבה בנושאים אלה. 

5 זהו מושג הדגל של כל השתלמות מורים המכבדת את עצמה: לתרום לתהליך ההתמקצעות של המורים, 
להחזיר אותם ללימודים. המעשה מדגיש את 'קורפוס הידע' המאורגן, אחד המאפיינים הבולטים 
בתהליך הסדרת הפרופסיות מימי הביניים ועד ימינו. חשוב לציין שהשתלמויות אלו יוצרות גבולות 
ההולכים ומצרים את תחומי הדעת שאפשר ללמוד אותם או להשתלם בהם, ומתמקדות בנושאים שיש 
להם ביטוי 'מעשי, אינסטרומנטלי ומידי בבית הספר. בהשתלמויות אלו, המושג 'פרופסיה' מתפקד 
כמסננת של תחומי העניין באופן שיתאימו לתפיסה מסוימת של התחום ויספקו למשתלמים כלים 
ליישומו. 

6. מושגים אלו לקוחים מתורתו של משה כספי (1985). 
וזאת - למרות המאמ הרב של חוקרים הדוגלים בגישות ביקורתיות כלפי הוראה רפלקטיבית ומזמינים 
את המורים לעמדה חקרנית. 

8 תהליך זה נותן ביטוי לרגולציה מהודקת היטב של מעשה החינוך. תחושה של 'שבר' במנגנון זה ניתן 
לזהות בהזמנתו של מכון ון ליר לכנס חינוך שהתקיים במאי 2012; שמו של הכנס מכוון לבדיקה של 
מונחזה בקשר לאמון במורים: "מרגולציה לאמון: חינוך במאה ה-21". 

9 לדיון מרתק במושג פרופסיה ובהיבטים הפרדוקסליים השלובים בו ראו את מאמרו של אורי אליס 
בגיליון זה, "כשאת אומרת פרופסיה, AN?‏ את מתכוונת?". במאמר זה נדון בהרחבה התיאור של מעשה 
ההוראה כנותן ביטוי להיבטים אוניברסליים ויחידאיים ונקשר לממד הדמיוני של הפעולה החברתית. 
להרחבה ראו מאמרי בדבר מקומו של המורה - שם, מתוך פרספקטיבה דומה, נקשרת ההוראה לאיווי 
לידע ולסוג של אהבה )2001 .(Epstein-Jannai,‏ 

0. ראו כ"\ )2004( לדיון על נושא זה בתחום הייעוץ הארגוני. 

11. בעניין ההוראה כפרופסיה - רצוי לשים לב להתנגדותו של סוקרטס למורים המקצועיים שפקדו את 
הפוליס בתקופתו, מורים שביקשו ללמד (תמורת שכר) את 'טכנולוגיית הדיבור המוצלח' בזירת הכותח 
הציבורי. 

2. "מינון: אמנם שמעתי, סוקרטס, גם לפני שהתקשרתי אתך, שזהו משלח ידך יחידי, להיות נבוך ולהביא 
גם את זולתך לידי מבוכה; ועכשיו, כמדומה לי, הנך בא עלי בקסמים ובכישופים, ומשעבדני ממש 
בלהטיך, עד שאני כולי מלא מבוכה. ובהחלט נראה לי - אם מותר גם להתבדח קצת - שהנך דומה 

בדיוק, DA‏ במראה פניך וגם בכלל, לדג השטוח הלזה הנקרא 'מקפיא'. כי דג זה גורם למי שמתקרב 
PIN‏ ונוגע בו, שיהיה קפוא [...] כי באמת קפוא אני גם בנפשי וגם בלשוני, ואיני ידע מה להשיב לך" 
(אפלטון, תשכ"ז, עמ' 80 .)a‏ 

13. אין קשר בין מושג זה AAT OWI‏ שניתן למהלך חינוכי מטעם משרד החינוך. אני מתייחסת למושג 'אופק' 
בהקשרו הפילוסופיפָנומָנולוגי - אותו יעד בלתי ניתן להשגה PIN WR‏ מתכוונים צעדינו ואשר בקשר 
אליו המציאות והאובייקטים שלה מקבלים משמעות ונעשים 'נושאי פרשנות'. במובנים אלו - ניתן 
לראות את המושג בכתביהם של וולפגנג איסר (Wolfang Iser)‏ והאנס רוברט יאוס Hans Robert)‏ 
(Jauss‏ שני נציגים בולטים של תאוריית ההתקבלות reception theory)‏ 

4. על הוראה, למידה, אהבה והתשוקה לדעת - IND‏ מאמרי "הכשרת מורים - האומנם משימה אפשרית?" 
(אפשטיין-ינאי, 2006( וההפניות למקורות שם. 


